La conferința de presă susținută alături de președintele PNL Nicolae Ciucă, Manfred Weber, președintele Partidului Popular European, l-a lăudat pe europarlamentarul român Rareș Bogdan.
"Aș vrea să subliniez că pentru alegerile europarlamentare, PNL are o listă puternică de candidați. Vreau să-l menționez pe Rareș Bogdan, care este și liderul delegației României din Parlamentul European. Când interesele României sunt afectate, el ridică mâna și apără interesele României", a spus președintele Partidului Popular European.
De asemenea, președintele Partidului Popular European a avut cuvinte de apreciere și pentru Siegfried Mureșan, despre care spune că a avut un rol determinant în PNRR-ul României.
Aș vrea să-l menționez și pe Siegfried Mureșan, vice-președinte al PPE și vice-președinte al grupului PPE, care a fost raportorul principal al PNRR-ului României. A reușit să aducă 50 de miliarde de euro pentru România. Este și el un lider de top al PNL la nivel european", a spus Manfred Weber.
Sursa: dcnews.ro